Diari Oficial de la Generalitat Valenciana


Sumari del DOGV 6257, del 30-04-2010 (2010/4802)

Convocatòria de l'Assemblea General ordinària.
----------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4802


Organisme emissor
:   Caixa Rural de Turís, COOP Crèd. V.

Tipus de document
:   Convocatòria

Convocatòria de l'Assemblea General ordinària. [2010/4802]  
El Consell Rector d'aquesta Caixa Rural, en la sessió de data 26 d'abril de 2010, va acordar per unanimitat convocar tots els socis a l'Assemblea General ordinària que tindrà lloc als locals del Teatre Ideal, siti al carrer de Ramón y Cajal, número 17, el dia 19 de maig del 2010, a les 20.00 hores en primera convocatòria i a les 20.30 hores en segona, per a tractar els següents punts de l'ordre del dia:  
Ordre del dia Assemblea General ordinària  
1. Confecció de la llista d'assistents i constitució de l'Assemblea.  
2. Lectura i aprovació, si pertoca, de l'informe de gestió i comptes anuals de l'exercici 2009.  
3. Proposta i aprovació, si pertoca, d'aplicació dels resultats de l'exercici de 2009.  
4. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de 2009 i Pla d'Inversions i Despeses per a l'exercici 2010.  
5. Informació sobre la proposta d'acord d'adhesió a un grup cooperatiu: Grup Cooperatiu CRM o Grup Cooperatiu Cajamar i el seu associat Sistema Institucional de Protecció (SIP).  
Informació de proposta d'adhesió al Sistema Institucional o grup que més interesse a l'entitat, amb la corresponent modificació estatutària derivada de l'adhesió i incorporació, autoritzada pel Banc d'Espanya i la resta de supervisors competents.  
6. Votació assembleària sobre la incorporació i adhesió de l'entitat a un grup cooperatiu: elecció entre el Grup Cooperatiu CRM o Grup Cooperatiu Cajamar i el seu associat SIP.  
7. Informació i aprovació, si pertoca, de la proposta de modificació dels estatuts socials, per al supòsit d'adhesió i incorporació al Grup Cooperatiu Cajamar i el seu associat SIP, amb catorze articles de nova creació, articles 7, 8 i 9, i 65 a 75, ambdós inclusivament, renumerant els actuals articles 7 a 61, del 10 al 64, incloent-se els articles 7, 8 i 9 en el capítol II, del 65 al 71, ambdós inclusivament, en el capítol IX, els articles 72, 73 i 74 en el capítol X i el 75 en el capítol XI; referint-se tots els articles de nova creació a l'indicat Grup Cooperatiu Cajamar i el seu associat SIP.  
8. Informació i aprovació, si pertoca, de la proposta de modificació dels estatuts socials, per al supòsit d'adhesió al Grup Cooperatiu CRM, modificació que inclou un capítol VIII, que es denominarà «Del Grup Cooperatiu Caixes Rurals del Mediterrani, CRM, i de l'entitat capçalera», capítol aquest que conté quatre articles de nova creació, referint-se tots els articles de nova creació a l'indicat Grup CRM.  
9. Adopció d'acords sobre auditors externs per a la verificació dels comptes anuals, incloent la revocació dels actuals per haver-hi causa justa, i nomenament de nous auditors, derivats dels apartats anteriors de l'ordre del dia.  
10. Autoritzar expressament el president de l'entitat, per a elevar a instrument públic els acords de l'Assemblea General, habilitant el Consell rector perquè complete, adeqüe o esmene el text estatutari en la mesura necessària per a complir les indicacions o objeccions de l'Institut Valencià de Finances o dels registres competents.  
11. Proposta de la creació de la Fundació Caixa Rural de Turís.   
12. Delegació de facultats per a l'execució, en tot allò que calga, de la totalitat d'acords adoptats per l'Assemblea.  
13. Suggeriments i preguntes.  
14. Aprovació de l'acta de la sessió o, si pertoca, designació de dos socis per l'Assemblea i per unanimitat per a l'aprovació esmentada.  
Nota: d'acord amb el que estableixen els estatuts socials d'aquesta Caixa Rural i la legislació vigent, els estats financers, l'informe sobre la gestió, l'informe de verificació de comptes anuals, la memòria escrita de les activitats de l'entitat, els informes justificatius de les propostes de modificacions estatutàries i els altres documents que seran sotmesos a la consideració de l'Assemblea, estaran a disposició dels socis de l'entitat, al domicili social d'aquesta, ubicat a Turís (València), plaça de la Constitució, 2. S'establirà el següent règim de consulta: de dilluns a divendres de 10.00 a 12.00, des de la publicació de la convocatòria de l'Assemblea i fins a la seua celebració. Els socis que ho sol·liciten per escrit tindran dret a rebre de forma immediata i gratuïta una còpia de la documentació que serà sotmesa a la consideració de l'Assemblea, amb caràcter previ a la seua celebració.  
Turís, 27 d'abril del 2010.- El president: José Vicente Añón Almonacil.